RO    RO 
 
 
 COMISIA  
EUROPEANĂ   
Bruxelles, 18.3.2015  
COM(2015) 131 final  
  
RAPORT AL COMISIEI CĂTRE PARLAMENTUL EUROPEAN ȘI CONSILIU  
Raport anual privind punerea în aplicare a părții a patra din Acordul de asociere 
UE-America Centrală   
 
2 
 RAPORT AL COMISIEI CĂTRE PARLAMENTUL EUROPEAN ȘI CONSILIU  
Raport anual privind punerea în aplicare a părții a patra din Acordul de asociere 
UE-America Centrală  
1. Introducere  
Acordul de asociere dintre Uniunea Europeană și America Centrală (denumit în continuare 
„acordul”) a fost semnat la 29 iunie 2012. Partea a patra din acord, care vizează schimburile 
comerciale, a fost aplicată cu titlu provizoriu începând de la 1 august 2013 cu Nicaragua, 
Honduras și Panama, începând de la 1 octombrie 2013 cu El Salvador și Costa Rica și 
începând de la 1 decembrie 2013 cu Guatemala1.  
Comisia informează cu regularitat e Parlamentul și Consiliul și le furnizează ultimele 
informații cu privire la punerea în aplicare a acordului. Ca o completare, în conformitate cu 
Regulamentul (UE) nr. 20/2013 al Parlamentului European și al Consiliului din 15 ianuarie 
2013 de aplicare a clauzei de salvgardare bilaterală și a mecanismului de stabilizare pentru 
banane din acord2 (denumit în continuare „regulamentul”), Comisia prezintă un raport anual 
Parlamentului European și Consiliului. Prezentul raport răspunde acestei cerințe.  
În confor mitate cu articolul 13 din regulament, raportul este alcătuit din trei secțiuni:  
 un rezumat al statisticilor și o evaluare generală a fluxurilor comerciale (partea a 
doua);  
 informații privind activitățile diferitelor organisme responsabile cu monitorizarea 
punerii în aplicare a acordului (partea a treia), inclusiv privind îndeplinirea obligațiilor 
care decurg din titlul acordului referitor la comerț și la dezvoltarea durabilă (partea a 
patra);  
 informații privind activitățile de monitorizare men ționate în regulament (partea a 
cincea).  
 
2. EVALUARE GENERALĂ: EVOLUȚIA SCHIMBURILOR COMERCIALE  
2.1. Metodologie  
Faptul că lipsesc anumite date care ar putea să fie utilizate pentru acest prim raport anual 
limitează posibilitatea de a desprinde concluzii cla re cu privire la impactul acordului. Este 
dificil ca schimbările înregistrate la nivelul fluxurilor comerciale să fie atribuite doar punerii 
în aplicare a acordului, deoarece numeroși alți factori influențează aceste cifre, precum 
fluctuațiile cererii sau ale prețurilor mondiale. Ar trebui, de asemenea, reamintit faptul că, 
întrucât asimetria în nivelul de dezvoltare economică este reflectată în nomenclaturile lor 
tarifare, perioada de eliminare a tarifelor este mai lungă în cazul Americii Centrale decât în  
cazul UE. În consecință, în cursul primului an de aplicare, reducerea tarifelor în cazul 
                                                            
1  Acordul se aplică cu titlu provizoriu în UE până la ratifica rea de către toate statele membre. Evoluția ratificării este 
postată pe site -ul Consiliului: http://www.cons ilium.europa.eu/policies/agreements/search -the-agreements -
database?command=details&lang=en&aid=2012001&doclang=EN  
2  A se vedea: http://eur -lex.europa.eu/legal -content/R O/TXT/?uri=CELEX:32013R0020  
 
3 
 importurilor UE din America Centrală este mai mare decât în cazul importurilor Americii 
Centrale din UE.  
Ar trebui menționat faptul că, înainte de punerea în aplicare  a acordului, țările din America 
Centrală au beneficiat de un acces preferențial pe piața UE, datorită sistemului generalizat de 
preferințe (denumit în continuare „SGP”) prin care se acordă concesii tarifare țărilor în curs 
de dezvoltare. În conformitate c u acest sistem, unele produse principale din America Centrală 
(cum ar fi cafeaua și fructele) au beneficiat deja de regimul de scutire de taxe vamale. Cu 
toate acestea, concesiile tarifare acordate în temeiul acordului vizează o gamă de produse mai 
largă d ecât cea prevăzută în cadrul SGP, iar aceste concesii devin permanente. Se 
preconizează că acordul va facilita creșterea diversificării exporturilor din America Centrală, 
însă va fi nevoie de timp pentru ca efectele să se facă simțite.  
Analiza următoare a fluxurilor comerciale bilaterale se bazează pe o comparație a datelor pe o 
perioadă de 12 luni (octombrie 2013 - septembrie 2014), care sunt apoi comparate cu datele 
perioadei similare a anului anterior (octombrie 2012 - septembrie 2013). În continuare, pr imul 
an de punere în aplicare va face referire la o perioadă de 12 luni cuprinsă între 
1 octombrie  2013 și 30 septembrie 2014. Cu excepția cazului în care se indică altfel, prezentul 
raport se bazează pe datele EUROSTAT.  
Ar trebui remarcat faptul că statis ticile EUROSTAT și ale Americii Centrale prezintă 
divergențe importante în ceea ce privește Panama (+ 255 %) și Costa Rica (+ 46 %). Aceste 
divergențe au fost discutate în cadrul Subcomitetului pentru accesul pe piață și s -a convenit să 
se efectueze o anal iză comună în scopul constatării cauzelor care au condus la acest lucru.  
2.2. Evoluția fluxurilor comerciale generale cu America Centrală (produse)  
Datele noi obținute de la Comisia Economică a Națiunilor Unite pentru America Latină și 
Caraibe indică faptu l că investițiile străine directe în America Centrală au rămas la un nivel 
relativ stabil în cursul primului semestru al anului 2014 comparativ cu anul 2013. Cu toate 
acestea, schimburile comerciale3 între țările din America Centrală, precum și între aceas tă 
regiune și restul lumii s -au redus cu 1 % -2 %. În mod similar, fluxurile comerciale ale UE la 
nivel mondial au scăzut cu 3 %.  
În pofida acestei scăderi globale a fluxurilor comerciale și deși este prematur să se extragă 
concluzii definitive, s -a înregis trat o tendință ascendentă a fluxurilor comerciale în cazul 
anumitor țări și al unor mărfuri specifice. Fluxurile comerciale ale UE cu regiunea au rămas 
stabile sau chiar au crescut, cu excepția celor cu Panama, situație în care schimburile 
comerciale au î nregistrat o scădere semnificativă în comparație cu 2012 ( - 11,9 %). Cu toate 
acestea, acest lucru poate fi rezultatul reducerii generale a exporturilor UE către America de 
Sud, unde zona de liber schimb din Panama joacă un rol esențial în calitate de cent ru regional.  
Ca urmare a incertitudinilor cu privire la data aplicării provizorii din anul 2013, este posibil ca 
operatorii să se fi confruntat cu dificultăți în ceea ce privește integrarea în deciziile lor a 
                                                            
3  Date de la FMI.  
 
4 
 avantajelor oferite de acord. În pofida acestui  fapt, există elemente care arată că 
întreprinderile din anumite sectoare recurg din ce în ce mai des la acord.  
Valoarea produselor importate de UE din America Centrală a crescut cu 3,4 % 
(6 629 milioane EUR), în timp ce exporturile UE către America Centra lă au scăzut cu 6,3 % 
(5 106 milioane EUR). Prin urmare, în 2014, balanța comercială a UE a atins un deficit de 
1 528 milioane EUR (în anul anterior, deficitul a fost de 962 milioane EUR).  
 
 Exporturi  Importuri  Totalul fluxurilor 
comerciale  
Costa 
Rica 812 1,5 % 4 096  -0,7 % 4 908  -0,4 % 
El 
Salvador  574 13,9 % 191 -6,0 % 766 8,1 % 
Guatemala  829 7,7 % 619 4,0 % 1 448  6,1 % 
Honduras  421 15,3 % 791 3,1 % 1 213  7,0 % 
Nicaragua  165 0,0 % 305 28,7 % 470 16,9 % 
Panama  2 305  -
19,0 % 627 29,7 % 2 932  -
11,9 % 
Total  5 106  -6,3 % 6 629  3,4 % 11 736  -1,1 % 
Fluxurile comerciale între UE și America Centrală și evoluția anuală a acestuia  
(în milioane EUR – perioada 1.10.2013 - 30.9.2014)  
Destinația principală a exporturilor UE către America Centrală  a fost Panama (46 %), 
urmată de Guatemala și de Costa Rica (16 % fiecare). În conformitate cu categoriile CTCI, 
principalele produse exportate au fost utilajele și echipamentele de transport (3 2,7 %), urmate 
de produsele chimice (17,5 %). Exporturile UE sunt destul de diversificate și cele 15 produse 
care sunt exportate cu preponderență (ca valoare) reprezintă 28 % din exporturile totale. În 
total, 5 817 produse au fost exportate în America Cent rală în cursul primului an de punere în 
aplicare (cu 0,5 % mai mult comparativ cu anul precedent).  
Exporturile UE în America Centrală au scăzut cu 6,3 %. Această reducere, care vizează în 
principal Panama ( - 19 %), ar putea să fie legată de tendința generală negativă înregistrată în 
regiunea Americii de Sud. Exporturile UE către America Centrală prezintă variații 
semnificative (atât pozitive, cât și negative) în cazul unor produse precum utilajele grele, 
materialul feroviar, avioanele și navele, care reprezintă o cotă mare din volumul total al 
exporturilor și ale căror fluxuri comerciale sunt legate de investițiile industriale sau de capital.  
Pătrunderea pe o piață nouă poate necesita timp și acest lucru nu depinde exclusiv de existența 
unui acord de l iber schimb, dar ar trebui remarcat faptul că, printre exporturile UE în America 
Centrală care au crescut cel mai mult în termeni relativi, 9 din 15 beneficiază de un regim 
tarifar preferențial în conformitate cu acordul, și anume:  
 părțile de aeronave  au crescut de la 2,5 milioane EUR la 39,5 milioane EUR în 
cursul primului an de punere în aplicare (+ 1 431 %);  
 
5 
  fotografiile și produsele tipărite  au crescut de la 0,4 milioane EUR la 
3,4 milioane  EUR (+ 644 %);  
 paharele au crescut de la 0,3 milioane EUR la 1, 6 milioane EUR (+ 432 %).  
Principalele produse importate de UE din America Centrală  au constat în utilaje și 
echipamente (42 %), urmate de produse alimentare și animale vii (39,4 %). Sursele principale 
ale importurilor UE din America Centrală sunt Costa Ri ca (62 %), urmată de Honduras și de 
Panama (11 % fiecare). Importurile de utilaje și echipamente din America Centrală provin în 
principal din Costa Rica (86 % din totalul utilajelor și echipamentelor importate din America 
Centrală).  
În total, 2 281 de prod use diferite au fost importate din America Centrală în cursul primului 
an de punere în aplicare (+ 3 % comparativ cu anul precedent). În pofida acestei evoluții 
pozitive, diversificarea produselor importate din America Centrală rămâne limitată: 
cele 4 produse cele mai importate reprezintă aproximativ 60 % din totalul importurilor UE din 
America Centrală: ansambluri electronice de mașini de prelucrare a datelor (plăci de bază 
pentru calculatoare: 32 %), cafeaua (10 %), bananele (10 %) și ananasul (7 %).  
În general, importurile UE din America Centrală au crescut cu 3,4 % în cursul primului an de 
punere în aplicare, în pofida faptului că importurile celor două produse cele mai 
comercializate au scăzut (importurile de ansambluri electronice de mașini de prelucra re a 
datelor și de cafea au scăzut cu 7,2 % și, respectiv, cu 17 %). Aceste reduceri sunt legate 
probabil de factori externi: reducerea importurilor de ansambluri electronice de mașini de 
prelucrare a datelor poate fi un semnal timpuriu al reorganizării în  curs de desfășurare a 
acestei industrii, ca urmare a anunțului recent al celui mai mare producător din America 
Centrală privind relocarea unității sale din Costa Rica în Asia de sud -est. Scăderea 
importurilor de cafea este legată de seceta puternică și de  epidemia de „rugină” a cafelei 
(denumită „roya” în spaniolă).  
Variații pozitive remarcabile la exporturile din America Centrală recent liberalizate s -au 
înregistrat la produse precum:  
 melasele din trestie , ale căror importuri au crescut cu 394 % (de la 8 milioane EUR 
la 41 de milioane EUR);  
 creveții congelați , ale căror importuri au crescut cu 63 % (de la 0,1 milioane EUR 
la 0,16 milioane EUR);  
 romul la sticlă , ale cărui importuri au crescut cu 205 % (de la 5,6 milioane EUR 
la 17 milioane EUR);  
 maniocul , ale cărui importuri au crescut cu 39 % (de la 10 milioane EUR 
la 14 milioane EUR).  
 
 
6 
 2.5. Utilizarea contingentelor tarifare  
Acordul prevede o serie de contingente tarifare, care constau în acordarea unui regim tarifar 
preferențial celeilalte părți până la p ragul cantitativ al contingentului. Peste acest prag, se 
aplică taxa vamală a națiunii celei mai favorizate.  
În general, analiza preliminară a utilizării contingentelor sugerează că operatorii au utilizat în 
mare măsură contingentele tarifare în cazul prod uselor care se comercializau deja înainte de 
aplicarea provizorie a acordului, în timp ce, în cazul produselor necomercializate înainte de 
punerea în aplicare a acordului, schimburile suscitate au fost nesemnificative.  
UE a fost de acord să furnizeze opt c ontingente tarifare în favoarea Americii Centrale  
pentru produse care nu beneficiau de acces preferențial pe piața UE înainte de punerea în 
aplicare a acordului. În 2013, operatorii economici din America Centrală nu au folosit 
niciunul dintre aceste contin gente tarifare, cu excepția celor pentru zahăr, care au fost utilizate 
în proporție de 95 %.  
În 2014, contingentele tarifare au fost folosite numai pentru două categorii (zahărul din trestie 
de zahăr și romul). Din cele 166 860 de tone de zahăr din trestie  de zahăr alocate, s -au 
utilizat  143 791 de tone (86 %). Din punctul de vedere al valorii, importurile UE de produse 
acoperite de contingentul tarifar pentru zahăr au crescut de la 47,5 milioane EUR 
la 84,7 milioane EUR (+ 78 %).  
 
Origine  Produse  Unitate  Volumul 
contingentului 
tarifar  Importuri 
ale UE  Rata de 
utilizare  
America 
Centrală  Usturoi  
tone 550 0 0 % 
Orez  21 000  0 0 % 
Manioc  5 000  0 0 % 
Carne de animale din 
specia bovine  10 450  0 0 % 
Ciuperci  275 0 0 % 
Porumb dulce  1 560  0 0 % 
America 
Centrală, cu 
excepția 
Panama  Zahăr  154 500  135 243  88 % 
Rom în recipient > 2 l  litri de 
alcool 
pur 1 022  153 21 % 
Panama  Rom în recipient > 2 l  105 0 0 % 
 
7 
 Zahăr  
tone 12 360  8 548  69 % 
Nicaragua  Carne de animale din 
specia bovine  550 0 0 % 
Contingente tarifare acordate de către UE Americii Centrale - utilizare până la 
26 noiembrie 2014  
În plus față de contingentele tarifare, UE a acordat, de asemenea, Americii Centrale o 
derogare de la regulile de origine, în temeiul contingentelor specifice , pentru 118 linii tarifare. 
În esență, aceste derogări constau în acordarea unei oarecare flexibilități Americii Centrale în 
ceea ce privește originea produselor clar identificate, până la pragul cantitativ al 
contingentului. Peste aceste praguri se aplic ă reguli de origine mai stricte. Aceste modalități 
se referă în principal la produsele textile. Cu toate acestea, utilizarea acestor derogări este 
aproape nesemnificativă, iar cantitățile importate în conformitate cu aceste contingente rămân 
foarte limitat e și se referă doar la o mică parte a fluxurilor comerciale care ar putea să fie 
eligibile pentru aplicarea unui regim preferențial. Această din urmă constatare confirmă o 
tendință generală remarcată în cazul acordurilor recent puse în aplicare, și anume c ă operatorii 
au nevoie de timp pentru a -și adapta canalele de comercializare la noul mediu.  
America Centrală a acordat Uniunii Europene contingente tarifare pentru patru  produse 
specifice . Toate exporturile UE acoperite de aceste contingente tarifare au c rescut după cum 
urmează:  
 șuncă conservată : exporturile UE au crescut de la 1,2 milioane EUR la 
1,5 milioane  EUR (+ 22 %);  
 lapte praf : exporturile UE au crescut de la 2,9 milioane EUR la 5,7 milioane EUR 
(+ 96 %); 
 brânză : exporturile UE au crescut de la 7,1  milioane EUR la 9,3 milioane EUR 
(+ 32 %); 
 zer: exporturile UE au crescut de la 0,5 milioane EUR la 0,6 milioane EUR (+ 17  %); 
 preparate din carne de  porc : exporturile UE au crescut de la 9,1 milioane EUR la 
10,6 milioane EUR (+ 16  %). 
În general, aceste contingente tarifare au fost utilizate ca stimulent pentru produsele care erau 
deja comercializate înainte de punerea în aplicare a acordului, deși există încă o oarecare 
marjă de creștere, întrucât exporturile nu depășesc pragurile.  
2.6. Servicii  
Datele privind comerțul cu servicii sunt stabilite cu un decalaj mare de timp și sunt prezentate 
în mod agregat, motiv pentru care este nerealist în acest stadiu să se realizeze o analiză 
comparabilă cu cea efectuată pentru comerțul cu mărfuri. În consecință, ace st aspect va fi 
inclus în raportul anual de punere în aplicare de îndată ce vor fi disponibile date suficiente.  
 
8 
 3. ACTIVITĂȚILE ORGANISMELOR DE PUNERE ÎN APLICARE  
Organismele de punere în aplicare create prin intermediul acordului sunt alcătuite dintr -un 
consiliu de asociere care se reunește în mod periodic la nivel ministerial, precum și dintr -un 
comitet de asociere și din șase subcomitete care se reunesc anual. Primele reuniuni ale acestor 
organisme au avut loc în Honduras, în mai/iunie 2014, cu excepția Com itetului pentru comerț 
și dezvoltare durabilă, care s -a reunit în perioada 17 -18 noiembrie în Nicaragua.  
3.1. Subcomitetul privind barierele tehnice în calea comerțului  
În timpul reuniunii desfășurate la 13 mai 2014, America Centrală și UE au analizat:  
 punerea în aplicare a celor 4 regulamente tehnice puse în aplicare de către America 
Centrală (privind etichetarea băuturilor alcoolice, a smântânii pe bază de lapte și a 
încălțămintei);  
 două regulamente tehnice din Costa Rica (privind anvelopele și instalați ile electrice);  
 angajamentele luate de regiunea Americii Centrale de a -și continua integrarea 
economică prin adoptarea unor reglementări tehnice regionale.  
UE a reamintit Americii Centrale angajamentul acesteia de a furniza răspunsuri în scris la 
observați ile scrise ale UE în cadrul procedurii de notificare a OMC referitoare la barierele 
tehnice în calea comerțului. America Centrală a luat act de solicitare și s -a angajat să 
răspundă.  
Ca parte a angajamentelor sale legate de punerea în aplicare a reglementă rilor tehnice în 
scopul favorizării integrării economice la nivel regional, America Centrală a fost de acord să 
introducă o înregistrare regională unică a produselor. Acest regulament nu a fost încă pus în 
aplicare, dar America Centrală a informat că aceas tă nouă lege este pe punctul de a intra în 
vigoare.  
3.2. Comitetul pentru comerț și dezvoltare durabilă  
UE și America Centrală au inițiat dialogul privind comerțul și dezvoltarea durabilă și și -au 
împărtășit experiențele în legătură cu mecanismele național e de promovare a participării 
societății civile și a grupurilor angajate în punerea în aplicare a dispozițiilor acordului 
referitoare la comerț și la dezvoltarea durabilă (a se vedea partea a patra prezentată mai jos).  
3.3. Subcomitetul pentru proprietate a intelectuală  
Prima reuniune a subcomitetului privind proprietatea intelectuală, desfășurată la 
22-23 mai 2014, a avut ca obiectiv:  
 stabilirea de comun acord cu America Centrală a conținutului deciziei care enumeră 
indicațiile geografice protejate;  
 schimb ul de informații cu privire la stadiul cel mai recent al procedurilor în curs 
relevante pentru protejarea indicațiilor geografice ale UE și ale Americii Centrale și, în 
 
9 
 special, al procedurilor de opoziție în curs cu privire la unele indicații geografice 
importante ale UE și  
 inițierea dialogului cu privire la modalitățile de simplificare a procedurilor pentru 
înregistrarea indicațiilor geografice în America Centrală.  
Rezultatul reuniunii acestui subcomitet a fost pozitiv, întrucât părțile au convenit cu pri vire la 
o listă de indicații geografice protejate și au fost de acord că există premise pentru 
simplificarea și facilitarea procedurilor de înregistrare în America Centrală, în vederea 
stimulării unei abordări armonizate la nivel regional.  
3.4. Subcomitetu l pentru măsuri sanitare și fitosanitare  
În cadrul primei reuniuni a subcomitetului, desfășurate la 17 -18 iunie, subiectele discutate au 
inclus cerințele la import, verificările, măsurile legate de sănătatea animalelor și a plantelor, 
echivalența și asiste nța tehnică. Obiectivele principale au fost:  
 identificarea în continuare a problemelor posibile în ceea ce privește punerea în 
aplicare a acordului și analizarea soluțiilor;  
 abordarea barierelor în calea accesului pe piață și a noilor cererilor de autorizare a 
importurilor, precum și găsirea unor modalități de simplificare sau de deschidere a 
comerțului;  
 obținerea confirmării tuturor țărilor din America Centrală în ceea ce privește 
interpretarea și punerea în aplicare adecvată a articolelor referito are la aprobarea listei 
unităților și la verificări, precum și a faptului că autoritatea competentă va suporta 
costul inspecțiilor efectuate în Europa de către autoritățile competente din America 
Centrală;  
 discutarea nivelului de integrare al Americii Cent rale și continuarea discuțiilor în 
această privință în regiune.  
În general, rezultatul lucrărilor subcomitetului a fost pozitiv, iar America Centrală și -a 
demonstrat angajamentul în ceea ce privește atingerea obiectivelor acordului.  
3.5. Subcomitetul pentr u procedurile vamale, facilitarea comerțului și regulile de 
origine  
În cursul primei reuniuni a acestui subcomitet, desfășurată la 28 -29 aprilie, părțile au discutat:  
 îndeplinirea angajamentelor Americii Centrale de integrare la nivel regional;  
 două note e xplicative în domeniul regulilor de origine și modul în care se pot soluționa 
problemele practice minore cu care se confruntă operatorii în cursul primelor luni de 
comerț preferențial prevăzut de acord.  
UE și -a exprimat, de asemenea, preocupările cu privi re la tendința țărilor din America 
Centrală de a introduce echipamente de scanare la granițele lor și de a percepe taxe 
ad valorem , pe care UE le consideră o posibilă încălcare a acordului.  
 
10 
 3.6. Subcomitetul pentru accesul pe piață al mărfurilor  
Punctele de pe ordinea de zi a primei reuniuni a acestui subcomitet, desfășurată la 19 iunie, au 
urmărit revizuirea:  
 legislației Republicii Costa Rica, care a introdus un preț minim de export pentru 
banane;  
 taxei care urmează să fie percepută de Nicaragua pentru sc anarea produselor la fiecare 
punct de control la frontieră;  
 controlului administrativ introdus de UE pentru anumite produse din America Centrală 
acoperite de contingentele tarifare.  
În ceea ce privește legislația referitoare la prețul minim de export pentr u banane, Costa Rica a 
recunoscut că nu există dispoziții în acord care să -i permită în mod explicit să recurgă la 
această legislație. Cu toate acestea, Costa Rica a considerat că, dat fiind prețul de piață actual 
pentru banane, prețul minim de export nu c onstituie un obstacol în calea comerțului. UE a 
declarat că va continua să urmărească această problemă.  
În ceea ce privește taxa de scanare aplicată de Nicaragua, UE a reamintit că taxele percepute 
ca urmare a acordului nu ar trebui să depășească costurile  serviciilor prestate. Nicaragua a 
oferit asigurări Uniunii Europene cu privire la faptul că legislația sa va respecta angajamentele 
internaționale.  
De asemenea, părțile au făcut schimb de informații privind viitoarele domenii de activitate 
posibile și au convenit să colaboreze pentru colectarea de statistici comune fiabile.  
3.7. Comitetul de asociere  
Comitetul de asociere reunit la 25 iunie a revizuit activitatea desfășurată în cadrul diverselor 
subcomitete și a discutat, de asemenea, alte aspecte referito are la comerț. S -a pus un accent 
special pe problemele de integrare economică la nivel regional și pe necesitatea de a se evita 
ca măsurile luate de America Centrală să constituie un obstacol în calea liberului flux 
intraregional de mărfuri, întrucât princ ipalul beneficiar al unor fluxuri comerciale mai ușoare 
ar fi, de fapt, America Centrală.  
Părțile au discutat cererea de compensații formulată de America Centrală pentru aderarea 
Croației la UE, au identificat diferențele de abordare existente în prezent ș i au fost de acord să 
continue dialogul cu privire la acest punct, în vederea găsirii unui acord cât mai curând 
posibil. De asemenea, UE și -a exprimat preocupările referitoare la Legea Republicii Panama 
privind serviciile maritime auxiliare, care este disc riminatorie față de operatorii străini. UE și 
Panama au discutat pentru a stabili dacă legea diminuează accesul pe piață și Panama a 
informat că noul său guvern va răspunde Uniunii Europene cu privire la acest aspect.  
3.8. Consiliul de asociere  
Consiliul d e asociere reunit la 27 iunie a analizat activitatea realizată de Comitetul de asociere 
și a confirmat rezultatele sale. Consiliul de asociere a adoptat cinci decizii, inclusiv privind 
 
11 
 regulamentul de procedură al Consiliului de asociere și al diverselor s tructuri ale acestuia, 
privind lista de indicații geografice protejate și regulamentul de procedură referitor la 
mecanismul de soluționare a litigiilor.  
Participanții din America Centrală au reiterat, de asemenea, importanța acordului pentru 
comerț, integr are regională și consolidarea relațiilor, considerând că acordul va avea un 
impact pozitiv asupra dezvoltării economice și sociale a Americii Centrale. În plus, 
participanții din America Centrală și -au exprimat dorința unei ratificări rapide a acordului de  
către celelalte 19 state membre ale UE, pentru a obține, de asemenea, intrarea în vigoare a 
pilonilor privind politica și cooperarea. UE a prezentat situația actuală a procesului de 
ratificare în Europa. În plus, UE a evocat Acordul de dialog politic și d e cooperare, intrat în 
vigoare în 2014.  
4. ÎNDEPLINIREA OBLIGAȚIILOR ÎN DOMENIUL COMERȚULUI ȘI AL 
DEZVOLTĂRII DURABILE  
Activitățile din primul an de punere în aplicare a acordului au pus accentul pe înființarea 
structurilor instituționale prevăzute la titlul VIII privind comerțul și dezvoltarea durabilă.  
4.1 Aspecte instituționale  
Prima reuniune a Comitetului interguvernamental pentru comerț și dezvoltare durabilă s -a 
desfășurat la Managua, Nicaragua, la 18 -19 noiembrie 2014. O reuniune a Forumului de 
dialog cu societatea civilă s -a desfășurat în paralel și a fost urmată de o sesiune comună a 
comitetului și forumului.  
La reuniunea comitetului au fost prezenți reprezentanți ai Ministerelor Comerțului, Muncii și 
Mediului,din America Centrală. În timpul for umului de dialog cu societatea civilă, organizat 
de grupul consultativ al societății civile din Nicaragua, s -au realizat o serie de prezentări cu 
privire la teme cum ar fi drepturile lucrătorilor, schimbările climatice, schimburile comerciale 
echitabile și  responsabilitatea socială a întreprinderilor. La reuniune au participat peste 100 de 
persoane.  
Grupul consultativ al UE cuprinde reprezentanți ai Comitetului Economic și Social European 
(CESE) și ai organizațiilor societății civile care și -au exprimat in teresul de a participa la acest 
grup, ca urmare a unei cereri de exprimare a interesului lansate prin intermediul bazei de date 
privind societatea civilă a DG Comerț. Secretariatul este asigurat de CESE.  
4.2 Punerea în aplicare a Convențiilor Organizației  Internaționale a Muncii (OIM)  
În cursul reuniunii comitetului, părțile au informat cu privire la punerea în aplicare a 
convențiilor OIM și în special a convențiilor fundamentale ale OIM. În ceea ce le privește pe 
acestea din urmă, accentul s -a pus pe măsu ri destinate prevenirii muncii copiilor și 
consolidării dialogului social. Părțile au discutat despre importanța dialogului social și a 
sancțiunilor eficace și descurajatoare împotriva discriminării față de sindicate și împotriva 
violenței, inclusiv împotr iva violenței împotriva liderilor sindicali, precum și despre 
necesitatea ca aceste sancțiuni să fie aplicate în mod efectiv.  
 
12 
 În ceea ce privește munca copiilor, accentul a fost pus pe importanța intensificării eforturilor 
de combatere a acesteia, în speci al în economia informală, de consolidare a inspecțiilor 
muncii, de creștere a ratei de școlarizare, precum și de întărire a protecției sociale, îndeosebi a 
protecției copiilor.  
UE a atras atenția asupra convențiilor și protocoalelor OIM recent adoptate și  asupra stadiului 
de ratificare a acestora de către statele membre ale UE, în special asupra Convenției privind 
munca în domeniul maritim (MLC), asupra Convenției privind lucrătorii casnici (C189) și 
asupra noului protocol care completează Convenția privin d munca forțată (C29).  
În ceea ce privește consolidarea capacităților din aceste domenii, UE a menționat în special un 
program elaborat pentru a sprijini acțiunea privind munca decentă în Honduras.  
4.3. Punerea în aplicare a acordurilor de mediu multilate rale 
În cursul reuniunii comitetului, părțile au informat cu privire la punerea în aplicare a 
acordurilor de mediu multilaterale, axându -se în special pe schimbările climatice, pe speciile 
pe cale de dispariție (CITES) și pe transporturile de produse chimi ce și de deșeuri periculoase. 
Toate țările din America Centrală au informat că au ratificat deja Convenția de la Rotterdam 
(privind comerțul de produse chimice periculoase), precum și Amendamentul de la Gaborone 
la Convenția CITES.  
UE a ținut să menționez e anumite acorduri de mediu încheiate recent, și anume Acordul de la 
Minamata privind mercurul și Protocolul de la Nagoya la Convenția privind diversitatea 
biologică (CDB) și a informat cu privire la măsurile luate pentru punerea în aplicare a acestor 
acorduri în cadrul UE. țările din America Centrală au evidențiat vulnerabilitatea regiunii la 
schimbările climatice, care afectează în mod direct culturile destinate exportului, cum ar fi 
cafeaua, precum și necesitatea de a acționa în vederea adaptării la aces te schimbări. De 
asemenea, unele dintre aceste țări au prezentat planuri ambițioase pentru creșterea cotei de 
energie regenerabilă în alimentarea cu energie.  
4.4. Dezvoltarea unui program pozitiv în domeniul comerțului și al dezvoltării 
durabile  
Atât în cu rsul reuniunii comitetului, cât și a Forumului pentru dialogul cu societatea civilă, au 
fost prezentate multe exemple de cazuri în care producția și comerțul au avut efecte pozitive 
asupra mediului și societății. Au fost descrise politicile guvernamentale de promovare a unor 
astfel de rezultate, precum și parteneriatele între întreprinderi, reprezentanți ai lucrătorilor, 
ONG -uri din domeniul mediului și comunități locale. Temele comune au inclus 
responsabilitatea socială a întreprinderilor, energia regenera bilă, producția agricolă durabilă, 
procesele de producție mai curate și turismul durabil.  
Comitetul a decis să continue discuțiile pentru identificarea priorităților pe termen mediu. În 
acest context, va fi important să se garanteze articularea măsurilor a ctuale și prevăzute de 
cooperare pentru dezvoltare destinate regiunii, precum și implicarea societății civile de pe 
ambele coaste ale Atlanticului.  
 
13 
  
5. PUNEREA ÎN APLICARE A REGULAMENTULUI (UE) NR. 20/2013 AL 
PARLAMENTULUI EUROPEAN ȘI AL CONSILIULUI DE AP LICARE A 
CLAUZEI DE SALVGARDARE BILATERALĂ ȘI A MECANISMULUI DE 
STABILIZARE PENTRU BANANE  
Regulamentul prevede procedurile adecvate pentru a se evita afectarea gravă a sectorului 
bananelor din UE în cazul în care, ca urmare a reducerii taxelor vamale, bana nele ar fi 
importate în cantități atât de ridicate încât ar cauza sau ar amenința să cauzeze un prejudiciu 
grav producătorilor din UE.  
Astfel, în conformitate cu articolele 3 și 13 din regulament, Comisia monitorizează evoluția 
importurilor de banane din țările din America Centrală, pentru a evalua dacă sunt îndeplinite 
condițiile prevăzute în regulament pentru a iniția o anchetă de salvg ardare sau a institui 
măsuri prealabile de supraveghere.  
5.1. Evoluția importurilor de banane din America Centrală  
În cursul primului an de punere în aplicare a acordului, Comisia nu a inițiat și nici nu a primit 
cereri de a iniția o anchetă de salvgardar e sau de a institui măsuri prealabile de supraveghere, 
întrucât condițiile prevăzute în regulament pentru inițierea unei anchete de salvgardare sau 
pentru instituirea unor măsuri prealabile de supraveghere nu au fost niciodată întrunite.  
 
 2013  2014*  
 Importur
i Volum de 
declanșar
e Rata de 
utilizare  Importur
i Volum de 
declanșar
e Rata de 
utilizare  
Costa Rica  131 519  1 178 750  11 % 856 007  1 230 000  70 % 
Panama  58 935  431 250  14 % 203 737  450 000  45 % 
Honduras  1 749  57 500  3 % 3 622  60 000  6 % 
Guatemala  21 57 500  0 % 22 861  60 000  38 % 
Nicaragua  0 11 500  0 % 0 12 000  0 % 
El Salvador  0 2 300  0 % 0 2 400  0 % 
(*) până la 10 decembrie 2014  
Importuri de banane în cadrul mecanismului de stabilizare  
6. CONCLUZII  
Este prea devreme pentru a se efectua  o evaluare concludentă a impactului părții din acord 
referitoare la schimburile comerciale.  
În pofida mediului defavorabil la nivel mondial, inclusiv a reducerii generale a cererii la nivel 
mondial în 2014, schimburile comerciale ale UE cu America Centrală au rămas practic 
stabile, înregistrând creșteri semnificative în sectoare specifice. Fluxur ile comerciale ale UE 
s-au intensificat cu majoritatea țărilor din America Centrală, cu excepția Panama. În plus, rata 
 
14 
 relativ redusă de utilizare a contingentelor tarifare disponibile indică posibilitatea de a crește 
în continuare fluxurile comerciale bil aterale între cele două regiuni.  
În ceea ce privește bananele, importurile din țările Americii Centrale au rămas în general 
stabile și sub volumele de declanșare stabilite, astfel încât nu s -a considerat necesară inițierea 
niciunei suspendări a taxelor vam ale preferențiale.  
O revizuire tehnică a metodelor statistice și a datelor referitoare la fluxurile comerciale a fost 
convenită cu America Centrală; ea ar trebui să permită în viitor o analiză mai detaliată.  
După primul an de punere în aplicare, concluzia  generală a Comisiei este că s -a inițiat rapid 
organizarea și funcționarea cadrului instituțional al acordului și că procesul de punere aplicare 
este pozitiv în ansamblu. Procedura formală de punere în aplicare a acordului între părți va 
continua în contex tul reuniunilor diferitelor organisme de punere în aplicare, care ar urma să 
aibă loc până la jumătatea anului 2015.  
În al doilea an de aplicare, atenția trebuie acordată în continuare punerii în aplicare 
corespunzătoare a acordului, astfel încât operator ii economici din ambele regiuni să poată 
beneficia din plin de oportunitățile comerciale care decurg din acesta. Comisia a lansat acțiuni 
care au ca obiectiv creșterea nivelului de conștientizare al operatorilor economici cu privire la 
oportunitățile oferi te de acord. Aceste acțiuni se desfășoară atât în UE, cât și în America 
Centrală, inclusiv prin intermediul proiectelor de cooperare cu aceasta din urmă.